cyanic-selkie/wikianc huggingface dataset:
Gontšarov (perekonnanimi)
Eestis
Perekonnanime Gontšarov kandja on keskmiselt 38 aasta vanune (mediaanvanus on 37). Kõige levinum on perekonnanimi Gontšarov vanuserühmas 5–9, kus neid on 10 000 elaniku kohta 1,87. Perekonnanimi Gontšarov on levinuim Ida-Viru maakonnas, kus neid on maakonna 10 000 elaniku kohta 2,69.
19. sajandi algul perekonnanimede määramise käigus seda ühelegi perekonnale teadaolevalt ei antud.
1930. aastate nimede muutmise kampaania käigus sellist perekonnanime keegi ei võtnud. Samas, vahetati perekonnanimi Gontšarov (tollase kirjaviisi järgi Gontscharov) perekonnanime Lillemäe vastu.
Kvantkosmoloogia
Kvantkosmoloogia (inglise keeles Quantum cosmology) on teoreetilise füüsika valdkond, mis uurib kvantmehaanika efektide mõju Universumi kujunemisele ja selle varajasele arengule, eriti vahetult pärast Suurt Pauku. Teisisõnu, kvantkosmoloogia on katse teoreetilises füüsikas luua Universumi kvantteooria.
Kvantkosmoloogias püütakse pakkuda järjepidevat teooriat Universumi kõige varajasematest staadiumitest. On olemas küll Suure Paugu teooria, kuid Universumi kõige varajasema staadiumi – singulaarsusest kuni Plancki ajani – sellest teooriast abi ei ole. Universumi kvantsünni kirjeldamiseks on vajalik töötava kvantgravitatsiooni teooria olemasolu. Seni selle loomine pole õnnestunud.
Kvantkosmoloogia valdkonnas on uurimusi avaldanud Leonard Susskind.
Krista Lõhmus
Krista Lõhmus (sündinud 5. novembril 1948) on eesti metsateadlane ja õppejõud.
Ta on õppinud Tartu Riiklikus Ülikoolis matemaatikat. Doktorikraad 1987. aastast, väitekiri "Biopindade jaotus keskealise kuusiku maapealses ja maa-aluses osas" (juhendaja Toomas Frey), Tartu Ülikool.
Tema teadustöö põhiteemad on olnud statistiliste mudelite rakendamine ökoloogias ja puujuurte ökofüsioloogia.
Ta on töötanud Zooloogia ja Botaanika Instituudis ning teinud tööd Vooremaa metsaökoloogia jaamas.
Novembris 2017 sai temast Tartu Ülikooli emeriitprofessor. 2021. aastast on ta osalise koormusega Tartu Ülikooli rakendusökoloogia kaasprofessor.
AgustaWestland Project Zero
AgustaWestland Project Zero on tiivasiseste pööratavate turboventilaatormootoritega mehitamata õhusõiduki katseeksemplar, mille loomist alustati 2010. aasta detsembris.
Programm avalikustati 4. märtsil 2013 Helicopter Association Internationali (HAI) poolt Las Vegases korraldatud Heli-Expol. AgustaWestland on avaldanud õhusõiduki kohta kaks pressiteadet.
Tallink Spa & Conference Hotel
Tallink Spa & Conference Hotel on Tallinnas Sadama 11a asuv spaahotell.
Hotelli kõrval asub teine Tallinki hotell Tallink Express Hotel.
Rich Hill
Rich Hill võib tähendada järgmist:
!Action Pact!
!Action Pact! oli Inglismaa punk rock 'i ansambel. See tegutses 1981–1986.
Per
Per või PER võib tähendada järgmist:
Lothar Metz
Lothar Metz (16. jaanuar 1939 – 23. jaanuar 2021) oli Ida-Saksamaa maadleja.
Metz võitis olümpiamängudel täiskomplekti medaleid – kuldmedali (1968. aastal), hõbemedali (1960. aastal) ja pronksmedali (1964. aastal). 1972. aasta olümpiamängudel oli tema koht lõpuprotokollis 7-10.
Ta võitis Ida-Saksamaa meistrivõistlustel Kreeka-Rooma maadluses kümme kuldmedalit.
Peter Coles
Peter Coles (sündinud 4. juunil 1963 Newcastle upon Tyne'is Inglismaal) on Briti astrofüüsik ja kosmoloog.
Ta lõpetas 1985. aastal Cambridge'i Ülikooli füüsika erialal ja sai 1988. aastal Sussexi Ülikoolist doktorikraadi (PhD) teoreetilises füüsikas. Tema doktoritöö juhendaja oli John David Barrow. Ta töötas aastatel 1990–1999 Londoni Ülikooli kolledži Queen Mary matemaatikaosakonna õppejõuna, 1999–2007 Nottinghami Ülikooli astrofüüsika professorina ja 2007–2013 Walesis asuva Cardiffi Ülikooli teoreetilise astrofüüsika professorina.
Teadlasena uurib ta muuhulgas Universumi suuremastaabilist struktuuri, kosmilist mikrolaine-taustkiirgust, galaktikaparvi ja kosmoloogilisi mudeleid.
Tunnustus
Peter Coles on valitud Kuningliku Astronoomiaseltsi liikmeks
Menüü (informaatika)
pisi|Rippmenüü koos alammenüüga Menüü või menüüriba on graafiline juhtelement. See on arvuti või kommunikatsioonisüsteemi poolt operaatorile esitatav valikute või käskude loend.
Etteantud valikuid on võimalik menüüst valida mitmel viisil (nn liidesed):
Graafilises kasutajaliideses
Graafilist kasutajaliidest kasutav arvuti näitab menüüsid, kasutades valikute kujutamiseks teksti ja sümbolite kombinatsiooni. Klõpsates tekstil või sümbolil, valib operaator korralduse, mida vastav sümbol esindab. Hüpikmenüü on menüü, mille korral operaatorile pakutud valikuid muudetakse automaatselt vastavalt operaatori tööolukorrale.
Ripp- ja hüpikmenüüd
pisi|Hüpikmenüü Tavakasutuses pakuvad menüüd mugavat juurdepääsu erinevatele toimingutele, näiteks failide avamisele või salvestamisele, programmi sulgemisele või andmete käsitsemisele. Enamik vidinate (widget) teeke sisaldab hüpik- või rippmenüüd. Menüüribade puhul, mis asuvad tavaliselt akna või ekraani ülaosas, kasutatakse tüüpiliselt rippmenüüsid. Menüüribasid kasutatakse kõige sagedamini tegevuste täitmiseks, samas kui hüpikmenüüde kõige tõenäolisem kasutus on väärtuste andmine. Hüpikmenüüd võivad aknas ilmuda mistahes kohta.
Vertikaalsed menüüd
Vastavalt traditsioonilistele kasutajaliidese eeskirjadele pidid menüünimed alati esinema tegusõnadena, nagu "vaata" ja "muuda". Hilisemal kasutajaliideste arendamisel on see suures osas tähelepanuta jäetud. Ühesõnalised verbid on aga mõnikord ebaselged ning selleks, et võimaldada mitmesõnalisi menüünimesid, leiutati vertikaalsed menüüd, nagu näha operatsioonisüsteemis NeXTSTEP.
Menüüriba
Menüüriba on graafiline juhtelement, mis sisaldab rippmenüüsid. Menüüriba eesmärk on koondada ühte kohta akna- ja rakendusespetsiifilised menüüd, mis võimaldavad juurdepääsu funktsioonidele, näiteks avada faile, suhelda rakendusega ning kuvada abiinfot/spikreid või kasutusjuhendeid.
Macintosh
Macintoshi operatsioonisüsteemides on menüüribaks ekraani ülaossa kinnitatud horisontaalne riba. Mac OSis on riba vasakul poolel Apple’i menüü ja parasjagu fookustatud rakenduse menüüd. Paremal pool on menüülisad, nagu süsteemikell ja helitugevuse regulaator.
Microsoft Windows
Microsoft Windowsis on menüüriba tavaliselt kinnitatud akna ülaossa tiitliriba alla. Seega saab ekraanil olla korraga palju menüüribasid. Menüüsid on võimalik kasutada ka kiirklahvide abil.
Linux ja UNIX
KDE ja GNOME võimaldavad kasutajatel Macintoshi ja Windowsi stiiliga menüüribasid sisse ja välja lülitada. KDE puhul on võimalik kasutada mõlemat tüüpi menüüribasid korraga. Standardse GNOME töölaua puhul on menüüriba ekraani ülaosas, kuid see menüüriba sisaldab ainult süsteemi ja rakenduste menüüsid ning olekuandmeid. Individuaalsetel rakendustel on samuti menüüribad.
Commodore Amiga
AmigaOS kasutas Macintoshi omaga sarnanevat menüüriba stiili erinevusega, et arvutile kohandatud graafikakiibid võimaldasid igal rakendusel luua oma kuva isikliku resolutsiooni ja värviseadmetega. Menüü- või tiitliriba, mille valikutele oli võimalik juurde pääseda hiireklõpsuga, asus tavaliselt ekraani ülaosas.
NeXTSTEP
NeXTSTEP operatsioonisüsteem NeXT masinatele kuvas vasakul ekraani ülaosas vaikimisi "menüüpaletti". Menüüloendis kirjete klõpsamisel avanesid alammenüüd. Menüü sisu muutus vastavalt kasutaja olekule tööruumi haldajas või rakenduses. Menüüsid ja alammenüüsid sai ekraanil individuaalsete paletiakendena liigutada.
Atari TOS
Atari ST operatsioonisüsteemis TOS olid Mac OS-iga sarnaselt menüüribad ekraani ülaosas. Selle asemel, et menüüd hiire nuppu all hoides "alla tõmmata", ilmus see kohe, kui osuti vastava lahtri peale liikus.
RISC OS
RISC operatsioonisüsteemis kuvatakse menüüloend hiire keskmist nuppu klõpsates kursori asukohta. Sisuliselt sarnaneb see teiste süsteemide hüpikmenüüdega, erinevus on vaid see, et menüüd ei sulgu, kui hiire paremat nuppu kasutades menüükäsk valida. See võimaldab kasutajal enne menüü sulgemist rakendada mitmeid seadeid.
Alammenüüd
Mõnikord on menüüd organiseeritud hierarhiliselt, mis võimaldab navigeerimist läbi menüüstruktuuri erinevate tasemete. Osutades noolega menüükäsule, avaneb teine menüü (alammenüü) koos valikuvõimalustega, mis on seotud valitud kirjega.
Alammenüüde kasutatavust on kritiseeritud raskena väikese kõrguse tõttu, mille sees kursor püsima peab. Selline navigeerimine on aeglane ning iga viga peamenüü piiride puudutamisel varjab alammenüü. Mõned vigade leevendamiseks välja pakutud tehnikad on alammenüü avatuna hoidmine kursorit diagonaalis liigutades ning megamenüüde kasutamine, mille eesmärk on suurendada sisu loetavust ja kategoriseerimist.
Kasutamine
Tänapäeval on menüüd kasutusel ka tarbeelektroonikas, alustades televiisorite ja videomakkidega ning lõpetades arvutikuvarite ja DVD-mängijatega. Menüüd võimaldavad reguleerida mitmesuguseid seadeid, mille hulka kuuluvad toon, heledus, kontrast ja bass, ning muid funktsioone, näiteks kanali mälu ja peittiitreid. Ka muud elektroonikaseadmed, mis kuvavad ainult teksti, võivad omada menüüd. Sellised seadmed on näiteks ilmaraadiod, mida on võimalik seadistada reageerima vaid teatud ilmahoiatustele konkreetsetes piirkondades. Menüüd on näiteks ka uuematel meediapleieritel.
Alfred Korba
Alfred Korba (3. september 1925 – 4. september 2005) oli eesti kirjastustegelane.
1939. aastal lõpetas ta Tallinna 17. Algkooli. 1946. aastal lõpetas Tallinna Elektromehaanikatehnikumi (masinaehitusosakonnas) ning 1955. aastal lõpetas ta Tallinna Polütehnilise Instituudi (mehaanikateaduskonnas) masinaehitustehnoloogia, metallilõikepinkide ja -instrumendite erialal.
Ta oli pikka aega kirjastuse Valgus tootmisalase kirjanduse toimetuse juhataja.
Ta on maetud Tallinna Metsakalmistule.
¡A Luchar!
¡A Luchar! oli Colombia vasakpoolne poliitiline liikumine.
See asutati 1985 Belisario Betancuri valitsuse rahvusliku dialoogi poliitika taustal legaalset väljundit otsinud põrandaaluste liikumiste Rahvuslik Vabastusarmee, Tööliste Revolutsiooniline Partei ja Revolutsiooniline Integratsiooniliikumine – Vaba Isamaa koostöös.
20. juunil 1985 korraldati poliitiline streik Betancuri majanduse liberaliseerimise ja rahuläbirääkimiste poliitika vastu. Aastal 1986 korraldati esimene kongress. Liikumise eesotsas oli Nelson Berrío.
Kyle Palmieri
pisi|Kyle Palmieri (2016) Kyle Charles Palmieri (sündinud 1. veebruaril 1991 Smithtownis New Yorgi osariigis) on USA jäähokimängija, kes mängib NHL-i klubis New York Islanders ründajana paremäärel.
2009. aastal valiti ta NHL-i draft'is Anaheim Ducksi poolt 26. valikuna. NHL-is tegi ta Ducksi meeskonnas debüüdi 3. novembril 2010 mängus Tampa Bay Lightningi vastu ning lõi selles mängus ka värava.
2019. aastal osales ta NHL-i tähtede mängul.
2010. aastal tuli Palmieri USA kuni 20-aastaste koondisega juunioride maailmameistriks. Ta kuulus USA jäähokikoondisse 2012. aasta maailmameistrivõistlustel.
Phạm Lê Thảo Nguyên
pisi |260px| Phạm Lê Thảo Nguyên (2017)
Phạm Lê Thảo Nguyên (sündinud 7. detsembril 1987) on vietnami maletaja, naiste suurmeister (2011).
Phạm on 2010. aasta Vietnami naiste malemeister. 2011. aastal Mashhadis toimunud Aasia naiste malemeistrivõistlustel võitis ta Harika Dronavalli järel teise koha. Ta võttis Vietnami naiskonna koosseisus osa viiest naiste maleolümpiast (2008–2016). 2010. aastal maleolümpial Hantõ-Mansiiskis võitis ta individuaalse pronksmedali.
Võitnud FIDE tsooniturniiri pääses Phạm 2017. aastal naiste maailmameistrivõistlustele Teheranis (64 osavõtjaga turniir). Seal võitis ta teises ringis Aleksandra Gorjatškinat, kuid kaheksandikfinaalis kaotas Anna Muzõtšukile.
Vaesuspiir
Vaesuspiir on minimaalne sissetulek, mida peetakse konkreetses riigis toimetulekuks piisavaks. Kuna ka vaesuse definitsioon ei ole kõikjal ühetaoline, on praktikas ametlik või üldine arusaam vaesuspiirist tavaliselt arenenud maades kõrgem kui arengumaades.
2015. aastal hindas Maailmapank ülemaailmseks vaesuspiiriks 1,90 USA dollarit päevas. Maailmapanga hinnangul elab vähem kui 10% maailma rahvastikust absoluutses vaesuses.
Johann-Christian Põder
Johann-Christian Põder (sündinud 11. jaanuaril 1977) on eesti vaimulik, teoloog ja eetik.
Ta lõpetas aastal 1995 Pärnu Sütevaka Humanitaargümnaasiumi ja aastal 2001 Tartu Ülikooli usuteaduskonna cum laude ja Göttingeni Ülikooli usuteaduskonna doktorantuuri 2010. Kõrgeima hinde (summa cum laude) saanud väitekirja teema kuulub filosoofilise ja teoloogilise eetika dialoogi valdkonda.
Ta ordineeriti Eesti Evangeelse Luterliku Kiriku diakoniks 16. augustil 2007 ja õpetajaks 27. septembril 2009. Ta töötab justiitsministeeriumi vanglate osakonna nõunik-peakaplanina.
2008-2011 oli ta osalise koormusega EELK Usuteaduse Instituudi eetika lektor. 2011 sügisest on ta ühtlasi osalise koormusega Greifswaldi ülikooli süstemaatilise usuteaduse õppetooli juures meditsiinieetika külalisteadur.
Tema abikaasa on taanlasest teoloog Christine Svinth-Vaerge Põder, PhD. Tema isa on emeriitpeapiiskop Andres Põder, vend Thomas-Andreas Põder on teoloog ja vaimulik.
Kibara vöö
Kibara vöö (inglise Kibaran belt) ehk Kibara vöö laias mõttes on Kesk-Proterosoikumi orogeenne vöö, mis ulatub Katangast (Kongo DV) läbi Burundi, Tansaania loodeosa ja Rwanda Uganda edelaosa ja Kongo DV põhjaosani. Katangast Rwandani kulgeb ta kirde ja põhjakirde suunas, Rwandas aga pöördub loodesse.
Juža rajoon
Juža rajoon (vene keeles Южский район) on 2. järgu haldusüksus (munitsipaalrajoon) Venemaal Ivanovo oblastis, asudes oblasti kaguosas. Rajooni keskus on Juža linn.
Rajoon piirneb põhjas Palehhi rajooniga, kirdes Verhni Landehhi rajooniga, idas Pestjaki rajooniga, lõunas Vladimiri oblastiga, läänes Savino rajooniga ja loodes Šuja rajooniga.
Rajooni pindala on 1342,93 km².
Juža rajoonis on 158 asustatud punkti ja nad kuuluvad ühe linna (Juža) ja kuue külaasunduse koosseisu.
Hansu tänav
Hansu tänav on tänav Tallinnas Haabersti linnaosas Tiskre asumis.
Hansu tänav sai nime 31. märtsil 2004. Tänav on saanud nime Hansu talu järgi.
Denis Mukwege
Denis Mukwege (sündinud 1. märtsil 1955) on Kongo Demokraatliku Vabariigi günekoloog ja nelipühilaste pastor.
Ta asutas Bukavus haigla, kus ta on spetsialiseerunud naiste aitamisele, keda on vägistanud relvastatud mässulised. Ta on opereerinud tuhandeid vägistamise tõttu vigastatud naisi.
2018. aastal anti talle ja Nadia Muradile Nobeli rahuauhind nende jõupingutuste eest relvastatud konfliktides seksuaalvägivalla kasutamise vastu.
Veevalaja
pisi|250px Veevalaja (ladina keeles Aquarius, lühend Aqr) on sodiaagi tähtkuju (sümbol ♒). Eestis on Veevalaja tähtkuju hästi vaadeldav suvel ja sügisel.
Friedrich Kuusekänd
Friedrich Roman Kuusekänd (8. aprill 1898 Tallinn – 17. veebruar 1942 Kirov, NSV Liit) oli Eesti kohtunik, Siseministeeriumi Politseivalitsuse direktor aastail 1934–1935.
Veevalaja
Veevalaja tähtkuju katab 980 ruutkraadi ja on ulatuselt 88 tähtkuju seas 10. kohal. Päike asub Jäära tähtkujus 16. veebruarist 12. märtsini.
Friedrich Kuusekänd
Friedrich Kuusekänd osales Venemaa Keiserliku Armee koosseisus Esimeses maailmasõjas ja Eesti Rahvaväes 1918. alanud Eesti Vabadussõjas.
Veevalaja
Vaatamata suurele ulatusele ei ole Veevalajas väga heledaid tähti. Heledaim täht on Sadalsuud (β Aquarii, 2,89m). Järgnevad Sadalmelik ehk α Aquarii (2,94m) ja δ Aquarii (Skat, 3,3m). Veevalajas asub Helixi udukogu, mis on meile üks lähimaid udukogusid. pisi|Veevalaja teoses Urania's Mirror (1825)|vasakul pisi|Veevalaja öötaevas Eesti rahvaastronoomias asus Veevalajas Kolmkanda ehk Kerikand.
Friedrich Kuusekänd
1925. aastast töötas ta Kohtuministeeriumis Rakvere-Paide Rahukogus kohtuameti kandidaadina, seejärel oli 1925–1928 ka Tallinna-Haapsalu Rahukogu kohtuameti kandidaat.
Aastatel 1928–1929 töötas ta kohtu-uurijana Jõhvi jaoskonnas ja 1928–1936 Tallinna 1. jaoskonnas kohtu-uurijana.
16. märtsist 1934 kuni 1935. aastani oli Friedrich Kuusekänd Siseministeeriumi Politseivalitsuse direktor.
Aastatel 1936–1940 oli ta Tallinna Ringkonnakohtu liige.
Hanza Tarkon AS
HANZA Mechanics Tartu AS (varem ka: AS Tarkon ja HANZA Tarkon AS) on Tartus asuv ja mitmesuguseid elektroonikakomponente valmistav ettevõte.
Ajalugu
Ettevõtte ajalugu ulatub 1907. aastasse, mil asutati telefonitehas Edisson-Kompagnie. 1930. aastast kandis tehas nime AS Tartu Telefonivabrik ja asus aadressil Puiestee tänav 9/11. Ettevõte natsionaliseeriti 1940. aastal.
Nime Tarkon (riikliku aktsiaseltsina) sai ettevõte 1. detsembril 1992.
1996. aastal Tarkon erastati ning suuromanikuks sai Rootsi ettevõte Hallberg-Sekrom Fabriks AB.
2008. aastast on Tarkon Hanza Groupi liige, ettevõte sai nimeks HANZA Tarkon AS.
2012. aastal loodi uus lehtmetalli töötlemisega tegelev tehas Vahi tööstusparki. Ettevõtte sai uue nime HANZA Mechanics Tartu AS.
2014. aastal sisenes HANZA Grupp Nasdaq First North börsiturule, saades avalikuks ettevõtteks.
2019. aastal liikus HANZA Grupp Nasdaq First North börsiturult Nasdaq Stockholm Main Market börsile.
Toshikazu Kawaguchi
Toshikazu Kawaguchi (jaapani 川口 俊和 Kawaguchi Toshikazu; sündinud 3. aprillil 1971 Ōsakas) on jaapani kirjanik.
Doña Ana maakond
pisi|Asend New Mexico osariigis pisi|Endine Doña Ana maakonna kohtumaja Las Crucesis Doña Ana maakond (Doña Ana County) on maakond USA-s New Mexico osariigi lõunaosas. Geograafilised koordinaadid on
Maakonna halduskeskus ja suurim linn on Las Cruces.
Maakonna pindala on 9881 km², millest 18 km² moodustab veepindala.
Elanike arv oli 2010. aasta rahvaloenduse järgi 209 233. Aastal 2000 oli elanike arv 174 682.
Ajalugu
Doña Ana maakond moodustati 1852. aastal.
Action Pact
"Action Pact" on Kanada rokkansambli Sloan seitsmes stuudioalbum. See ilmus 19. augustil 2003.
Mõjutusvahend
Mõjutusvahend (inglise sanction) on reageerimine rikkumisele. Reageerimine võib esineda nii noomituse kui ka rangema karistusena.
Ajalugu
XIX sajandil ei tundnud veel karistusõigus spetsiifilist alaealiste karistusõigust ning alaealistele kohalduvaid mõjutusvahendeid. Käitumishälvetega alaealisi peeti ühiskonnatingimuste ja valekasvatuse ohvriteks. Alaealiste kuritegevist käsitleti õigusrikkumiste summana ja osana üldisest kuritegevusest. XX sajandil tekkis arusaam, et alaealiste kuritegevus on sotsiaalne probleem, millele tuleb ka vastavalt reageerida. Prantsuse sotsioloog Emile Durkheim väitis, et kuritegevus pole mitte lihtsalt paratamatu ja vältimatu, vaid ka normaalne ühiskondlik nähtus.
Praegune õiguskord
Praeguses õiguskorras kehtib alaealise mõjutusvahendite seadus (AMVS). Seadus on jõustunud aastal 1998. Seadus sätestab alaealisele kohaldatavad mõjutusvahendid ja alaealiste komisjoni pädevuse. Alaealise mõjutusvahendite seaduse § 2 kohaselt on alaealine 7–18 aasta vanune isik. Alaealisele kohaldatavad mõjutusvahendid on sätestatud ka karistusseadusese §-s 87. Karistusseaduses eristatakse väärteo ja kuriteo eest kohaldatavaid mõjutusvahendeid. Karistusseaduse kohaselt on alaealise süüvõime piiratud. Tegu on ebapiisava sotsialiseeritusega ehk alaealine ei suuda täiel määral eristada lubatut ja keelatut ning juhtida enda käitumist. Kriminaalsus on õpitud käitumine. Perekond, sõpruskond ja kool on kolm valdkonda, kus õpitakse väärtusi ja hoiakuid ning põhilisi kognitiiv-käitumuslike mustreid. Asja menetlemisel peab kohus kindlaks tegema, kas alaealised süüteo toimepanijad on ühiskondlike normidega adapteerunud või mitte. Vastasel juhul võib kohus isiku karistusest vabastada ning kohaldada tema suhtes mõjutusvahendeid.
Mõjutusvahendi eesmärk ja valik
Mõjutusvahendite eesmärk on aidata alaealistel sotsialiseeruda ja ennetada tulevikus võimalike õigusrikkumisi. Mõjutusvahendi valikul lähtub alaealiste komisjon nii õigusrikkumisest kui ka õigusrikkujast. See tähendab seda, et mida raskem on õigusrikkumine, seda rangem on karistus. Samuti sõltub mõjutusvahendi valik õigusrikkuja vaimsest tervisest. Mõjutusvahendid on näiteks: 1)	hoiatus; 2)	sotsiaalprogramm; 3)	kahju hüvitamine või heastamine; 4)	sõltuvus- või muu ravi; 5)	lepitusteenus; 6)	allutamine käitumiskontrollile; 7)	üldsusliku töö tunnid; 8)	liikumisvabaduse piirang.
Alaealiste komisjon
Alaealiste komisjon on seitsmeliikmeline ning selle asjaajamist korraldab alaealiste komisjoni sekretär. Alaealiste komisjoni pädevuses on koordineerida oma haldusterritooriumil alaealistega tehtavat kriminaalpreventiivset tööd. Alaealiste komisjoni koosseisust ja ülesannetest käsitleb põhjalikumalt alaealise mõjutusvahendite seaduse kolmas peatükk.
Reigo Tamm
pisi|Reigo Tamm esinemas [[Tallinna päeval Vabaduse väljakul Foto: Ave Maria Mõistlik, 15. mai 2015 ]] Reigo Tamm (sündinud 22. detsembril 1988 Rakveres) on eesti ooperilaulja (tenor).
Reigo Tamm lõpetas 2008. aastal Tapa Gümnaasiumi ja asus õppima Eesti Muusika- ja Teatriakadeemia lavakunstikooli näitleja erialale, juhendajaks Elmo Nüganen. Täiendas end näitlemises Rose Bruford College'is Londonis. Aastatel 2009–2016 õppis Eesti Muusika- ja Teatriakadeemias klassikalist laulu Taavi Tampuu juures. On osalenud Jenny Anvelti, Giacomo Aragalli, Virgilijus Noreika, Jeffrey Goldbergi, Jon Thorsteinssoni ja Caroline Dowdle’i meistrikursustel.
Aastatel 2014–2017 oli Vanemuise teatri ooperisolist. Alates 2017. aastast on Rahvusooper Estonia ooperisolist.
Välislingid
https://tartu.postimees.ee/3048183/reigo-tamm-ooper-on-seksikas
https://arhiiv.err.ee/vaata/jutusaade-reigo-tamm/similar-257652
https://virumaateataja.postimees.ee/3240967/reigo-tamm-ooper-ei-pea-tolmune-olema
https://reporter.postimees.ee/3557891/saage-tuttavaks-multitalent-reigo-tammele-ennustatakse-suurt-tulevikku
https://virumaateataja.postimees.ee/3727455/reigo-tamm-volikogu-esimehe-amet-pole-hirmutav
http://www.kuulutaja.ee/ooperilaulja-reigo-tamm-kujutles-end-naitlejana-juba-lasteaias/
https://www.ohtuleht.ee/820505/kuulsus-kutsub-kulla-reigo-tamm-soovitab-mida-teha-tapal
https://poliitika.postimees.ee/4275579/videosari-valimisjaoskond-tapal-kandideeriv-ooperilaulja-loodab-et-ei-pea-valima-poliitika-ja-teatri-vahel
https://virumaateataja.postimees.ee/4297927/tenor-ja-poliitik-reigo-tamm-hakkas-vanaemaks
https://tartu.postimees.ee/4310585/reigo-tamm-ma-pole-sildu-tartuga-poletanud
http://podcast.kuma.fm/oma-lugu-7/
https://www.ohtuleht.ee/884695/ooperilaulja-reigo-tamm-tahtsin-vaga-et-tartu-linna-paev-muutuks-miniooperifestivaliks
https://epl.delfi.ee/artikkel/120087680/arvustus-orpheus-porgus-sarav-maailm-kus-armastusel-pole-kohta
Trilakṣaṇa
Trilakṣaṇa või tilakkhana, 'kolm tunnust' (sanskriti keeles trilakṣaṇa; paali keeles tilakkhana; tiibeti keeles mtshan nyid gsum; hiina keeles 三法印 sanfayin; jaapani keeles sanbōin) ehk olemasolu tunnused on budismis kõikidele kokkupandud seadmustele ehk kogu sansaarale omased kolm iseloomulikku tunnust:
Tekst
Olemasolu tunnused on loetletud Dhammapada värssides 277, 278 ja 279:
"Miski ei püsi – kes seda mõistab, enam ei kannata. See on puhas tee. Miski ei rahulda – kes seda mõistab, enam ei kannata. See on puhas tee. Kuskil pole kedagi – kes seda mõistab, enam ei kannata. See on puhas tee."
Originaal:
"sabbe savkhara anicca ti yada pabbaya passati atha nibbindati dukkhe esa maggo visuddhiya sabbe savkhara dukkha ti yada pabbaya passati atha nibbindati dukkhe esa maggo visuddhiya sabbe dhamma anatta ti yada pabbaya passati atha nibbindati dukkhe esa maggo visuddhiya"
Ontoloogiliselt
"On suur rõõm, kui selgub, et alustõelisusel polegi tunnuseid."
Psühholoogiliselt
Trilakṣaṇa vastab küsimustele: Miks kõik pole nii nagu mina tahan? Miks kõik pole nii nagu enne oli? Miks kõik on halvasti?
Maria Listra
pisi|Maria Listra esinemas [[Tallinna päeval Vabaduse väljakul Foto: Ave Maria Mõistlik, 15. mai 2015 ]] Maria Listra (sündinud 1. märtsil 1989) on eesti laulja.
Muusikaõpinguid alustas viieaastaselt klaveri erialal Nõmme Muusikakoolis, kus hiljem lisandusid flöödiõpingud. Laulmist on õppinud oma ema Liivi Listra laulustuudios. Ta on võitnud Eesti Televisiooni laste lauluvõistluse "Laulukarussell" aastatel 1996 ja 1998.
2008. aasta juulis lõpetas ta Londoni Chigwelli Kooli, mis on spetsialiseerunud muusika, draama ja kunstide õpetusele. Seejärel õppis University of Londonis. Aastal 2000 ilmus 11-aastase Maria Listra sooloplaat "Anno Domini 2000", mille müügituluga abistas ta Tallinna Lastehaigla Toetusfondi. Tema sooloesinemised on toimunud paljudes Eesti linnades ning ka Soomes ja Inglismaal. 2007. aastal nimetati Maria Listra Chigwelli Kooli aasta muusikuks. Võiduga pälvis Listra võimaluse esitada Londoni Brentwoodi katedraalis kammerorkestri saatel W. A. Mozarti motetti "Exsultate, Jubilate". Augustis 2008 osales Listra Inglismaal Abingdonis kõrgetasemelisel vokalistide meistrikursusel. Maria Listral on Londoni ülikooli bakalaureusekraad.
Pärast seitset aastat Londonis kolis ta 2013. aastal Eestisse tagasi.
Ta mängib 2014. aasta oktoobrist muusikalis "Ooperifantoom" Christine'i.
Celso Amorim
pisi|Celso Amorim Celso Luiz Nunes Amorim (sündinud 3. juunil 1942 Santoses) on Brasiilia poliitik ja diplomaat. Alates 1. jaanuarist 2003 kuni 1. jaanuarini 2011 oli ta Brasiilia välisminister. 4. augustist 2011 kuni 1. jaanuarini 2015 oli ta Brasiilia kaitseminister.
Ta oli välisminister ka aastatel 1993–1995. Ta on olnud ka Brasiilia suursaadik Suurbritannias.
Mari Männiko
Mari Männiko (sündinud 18. oktoobril 1972 ) on eesti advokaat ja pankrotihaldur.
Männiko on Eesti Advokatuuri liige ja kuulus peaminister Mart Laari moodustatud töögruppi, mille ülesanne oli välja selgitada, kuidas oleks võimalik osta Eesti riigi funktsioonide täitmist sisse teistelt riigiasutustelt välismaal.
Mari Männiko kuulus Balti Baasi Aktsiaseltsi nõukogusse kuni ettevõtte pankrotistumiseni. Tallinna Linnavalitsus määras tema asendajaks Toomas Vitsuti. Balti Baas AS tegeles Bekkeri sadama haldamisega.
2010. aasta juunis oli Männiko Üllar Õuna pankrotihaldur. Õun oli Kuressaare linnavalitsuses osakonnajuhataja ning tegutses hiljem kinnisvaraäris. Õun väitis, et Märt Vooglaid tegi pankrotiavalduse, kuna Reformierakond soovis Õuna kui erakonna kriitikut vaikima sundida.
Jaagu tänav
Jaagu tänav sai nime 8. detsembril 1995. Tänav on saanud nime Jaagu talu järgi.
Ungari Teaduste Akadeemia
pisi|Ungari Teaduste Akadeemia peahoone (enne 2006. aastat) Ungari Teaduste Akadeemia (ungari Magyar Tudományos Akadémia) on 1825. aastal asutatud Ungari riiklik teadusasutus (teaduste akadeemia). Akadeemia asub Budapestis.
Akadeemia president on aastast 2014 László Lovász.
Aastast 1994 on akadeemias 11 sektsiooni.
Sergi (Telihh)
Sergi (vene keeles Сергий; kodanikunimega Oleg Telihh, Олег Андреевич Телих; sündinud 24. novembril 1966 Donetskis) on õigeusu kiriku vaimulik; ta on Moskva Patriarhaadi Eesti Õigeusu Kiriku Tallinna piiskopkonna vikaarpiiskop, tiitliga Maardu piiskop.
Ta sündis aastal 1966 Donetskis. Ta lõpetas aastal 1983 Makijivkas keskkooli. Aastatel 1983–1988 õppis ta Leningradi Kõrgemas Inseneri-Ehituslikus Sõjakoolis.
Cádiz CF
Cádiz Club de Fútbol, S.A.D. on Hispaania jalgpalliklubi, mis tegutseb Andaluusias Cádizis. See mängib Hispaania kõrgliiga La Liga.
Martin Sildos
pisi|Martin Sildos esinemas Tallinna Ülikooli sümfooniaorkestriga [[Tallinna päeval Vabaduse väljakul Foto: Ave Maria Mõistlik, 15. mai 2015 ]] Martin Sildos (sündinud 20. märtsil 1985) on eesti dirigent.
Gustav Ernesaksa Fondi õppestipendium 2009.
Sergi (Telihh)
Aastal 1991 ristiti ta Aleksander Nevski katedraalis. Aastatel 2009–2015 õppis ta kaugõppe teel Moskva Vaimulikus Akadeemias, aastal 2016 kaitses ta diplomitöö kirikuajaloo kateedri juures. 8. märtsil 2009 pühitses metropoliit Kornelius ta diakoniks, 19. detsembril 2010 preestriks. Ta asus teenima Tallinna Nikolai kirikus. 5. oktoobril 2011 pühitses Petseri kloostri ülem arhimandriit Tihhoni ta mungaks. Munganime Sergi võttis ta Rakvere märterpreestri Sergi auks; ta asus teenima Aleksander Nevski katedraalis.
Pühima Sinodi otsusega 27. detsembrist 2016 valiti ta Moskva Patriarhaadi Eesti Õigeusu Kiriku Tallinna piiskopkonna vikaarpiiskopiks, tiitliga Maardu piiskop. 5. veebruaril 2017 (tölneri ja variseri pühapäeval) pühitses Vene Õigeusu Kiriku Moskva ja kogu Venemaa patriarh Kirill ta Moskvas Kristus Päästja katedraalis piiskopiks.
Cádiz CF
Klubi kodustaadion on Ramón de Carranza, mis mahutab 20 724 pealtvaatajat.
Praegune koosseis
''Seisuga 2. veebruar 2022''
Soome Teaduste Akadeemia
pisi|Soome Teaduste Akadeemia peahoone (juuli, 2011) Soome Teaduste Akadeemia (rootsi Finska Vetenskapsakademien, soome Suomalainen Tiedeakatemia, ladina Academia Scientiarum Fennica) on 1908 asutatud Soome riiklik teadusasutus (teaduste akadeemia). Akadeemia asub Helsingis.
Akadeemiat juhib 2018. aastast Risto Nieminen (akadeemia esimehi valitakse kaheaastaseks ametiajaks). Varasemaid esimehi: Eino Jutikkala (1968–1970), Erkki Kivinen (1970–1971), Tauno Tirkkonen (1971–1972), Paavo Suomalainen (1972–1973), Kustaa Vilkuna (1973–1974), Esko Suomalainen (1974–1975), Mikko Juva (1975–1976), Erkki Laurila (1976–1977), Erkki Itkonen (1977–1978), Thure G. Sahama (1978–1979), Aimo Halila (1979–1980), Osmo Järvi (1980–1981), Aimo T. Nikolainen (1981–1982), Väinö Hovi (1982), Osmo Ikola (1982–1984), Pentti Laasonen (1984–1985), Yrjö Blomstedt (1985–1986), Olavi Granö (1994–1995), Risto Näätänen (2000–2002), Jorma Sipilä (2012–2014), Kirsi Tirri (2016–2017)
Leelo (eesnimi)
Leelo on eesti naisenimi.
Julius Mägiste esitas nime Oskar Kallase ettepanekuna tähenduses 'laul, poeesia', kuid Leelu leidub juba 1914. aastal Mats Tõnissoni kalendris.
1. jaanuari 2018 seisuga oli Eestis eesnimi Leelo 319 naisel. Leelo on Eestis populaarsuselt 390. naisenimi.
Kõige populaarsem on eesnimi Leelo vanuserühmas 50–54, kus neid on 10 000 elaniku kohta 7,69 ning Järva maakonnas, kus neid on 10 000 elaniku kohta 4,5. Leelo on keskmiselt 49 aasta vanune (mediaanvanus on 52).
Iurie Leancă
Iurie Leancă (sündinud 20. oktoobril 1963 Cimișlias) on Moldova poliitik, kes oli 15. maist 2013 kuni 18. veebruarini 2015 Moldova peaminister.
Alates 25. septembrist 2009 oli ta Moldova välisminister.
25. aprillil 2013 sai ta peaministri kohusetäitjaks.
Iurie Leancă on Moldova Liberaaldemokraatliku Partei liige.
Veebruaris 2015 tehti talle ülesandeks uue valitsuse moodustamine, kuid see ei kogunud parlamendis vajalikku toetust. 18. veebruaril 2015 kinnitas parlament uueks peaministriks Chiril Gaburici.
Kokkupandu
Kokkupandu (sanskriti keeles saṃskṛta; paali keeles saṅkhata; tiibeti keeles ’dus byas; hiina keeles 有爲 youwei; jaapani keeles u’i), ka tingitu või moodustatu on mõiste budismis, mis iseloomustab kõiki sansaara seadmusi.
Kõik on tekkinud põhjuste (sanskriti keeles hetu) ja tingimuste (pratyaya) koosmõjul. Nad on moodustunud, osadest koosnevad, püsitud ja muutuvad. Nad ei eksisteeri iseenesest ega omaette, neil ei ole omaolekut ning nad põhjustavad kannatusi.
Kokkupandu vastand on kokkupandamatu, mis iseloomustab nirvaanat.
Gandhāra
Gandhāra on ajalooline piirkond Loode-Indias, tänapäeva Pakistani ja Afganistani territooriumil.
Gandhāra oli Pärsia riigi osa. 4. sajandil eKr vallutas selle Aleksander Suur. Hiljem sai sellest India ja Kreeka kultuuri kohtumispaik. 3. sajandil eKr oli see Ašoka riigi osa. Esimesed sajandid pKr, kui Gandhāra oli Kušaani riigi osa, oli piirkonna õitseaeg.
Gandhāra on tuntud mahajaana olulise levikualana esimestel sajanditel, mil Gandhārast kujunes Kušaani riigi keskus. Sel ajal rajati Gandhārasse hulgaliselt templeid ja kloostreid ning seal õitsesid mitmed budismi koolkonnad, eriti sarvastivaada. Gandhāras olevat umbes 100. aastal toimunud Kaniška I patroneeritud neljas budismi suurkogu.
Juba enne budismi sinnajõudmist oli Gandhāra piirkond, kus puutusid kokku erinevad tsivilisatsioonid: India, Kreeka-Baktria ning Kesk- ja Sise-Aasia, viimase vahendusel ka Hiina. See lõi tingimused aktiivseks kultuurivahetuseks, tänu millele kujunes seal budismi mõjukaim skulptuurikoolkond.
D1 (diiselrong)
D1-rongidega toimus reisijate vedu Eestis kuni 2001. aastani. Eestis hüüti neid ronge kapsaussideks, kuna osa neist oli rohelist värvi ja need sõitsid suhteliselt aeglaselt.
Gandhāra
Kunst
Gandhāra koolkond, mille esimesed mälestised pärinevad 2. sajandist eKr, ühendas Kreeka raidkunstile omase meisterliku inimkeha kujutamise budismi ideedega. Selle tulemusel sündis buddhade ja eriti bodhisattvate inimkujulisena kujutamise traditsioon, mida varasemas budistlikus kunstis ei viljeldud. Gandhāra kunst mõjutas oluliselt India ning Sise- ja Ida-Aasia budistliku skulptuuri arengut.
Kulisko
Kulisko (eesti keeles ka Kuuleski, Kuuliska, Kuuliski ) on küla Venemaal Pihkva oblastis Petseri rajoonis. Küla asub Krupi vallas Määsovitsa järve idakaldal Eesti ja Venemaa kontrolljoone lähedal.
Elmar
Elmar on mehenimi, mis on tarvitusel eelkõige Eestis, saksakeelsetes maades ja Aserbaidžaanis.
Eestis elas Rahvastikuregistri andmetel 9. mai 2012 seisuga 939 Elmari-nimelist inimest.
Eestlastest on seda nime kandnud näiteks muusik Elmar Liitmaa, poliitik Elmar Lipping, keeleteadlane Elmar Muuk ja arhitekt Elmar Lohk, samuti Eestis sündinud Kanada arhitekt Elmar Tampõld, Saksamaal Euroopa Parlamendi liige Elmar Brok, vehkleja Elmar Borrmann ja näitleja Elmar Wepper, Austrias kunstnik Elmar Peintner, Aserbaidžaanis aga rahvusvaheline suurmeister males Elmar Magerramov, diplomaat Elmar Məmmədyarov, Gəncə linnapea Elmar Vəliyev, jalgpallur Elmar Baxşiyev jpt.
Sama nime kannavad ka mõned firmad, näiteks Aruba ainus elektriettevõte N. V. Elmar ning Eesti raadiojaam Raadio Elmar.
Eesti mehenimi pärineb tõenäoliselt saksa traditsioonist, kus see oli algselt lühend nimest Adelmar. Tõenäoliselt sarnaneb etümoloogia inglise mehenime Elmer omaga, mille keskaegne kuju Aylmer tulenes vanainglise sõnadest æþel ("õilis") ja mær ("kuulus").
1. jaanuari 2020 seisuga oli Eestis eesnimi Elmar 584 mehel. Elmar oli Eestis levikult 249. mehenimi. Kõige populaarsem oli eesnimi Elmar vanuserühmas 85+, kus neid on 10 000 elaniku kohta 27,08, ning Viljandi maakonnas, kus neid on 10 000 elaniku kohta 9,96. Elmar oli keskmiselt 67 aasta vanune (mediaanvanus oli 71).
Majanduskoostöö Organisatsioon
ECO on loodud ad hoc organisatsioonina Ühinenud Rahvaste Organisatsiooni põhikirja (VIII peatüki) alusel. Ühiseesmärk on luua kaupade ja teenuste ühisturg sarnaselt Euroopa Liiduga. ECO sekretariaat ja kultuuriosakond asuvad Teheranis, majandusbüroo Türgis ja teadusbüroo Pakistanis. Organisatsiooni hõlmatava ala rahvaarv on üle 400 miljoni inimese ja pindala 8,6 miljonit km². Organisatsiooni asutajaliikmed on Türgi, Iraan ja Pakistan. ECO põhikiri allkirjastati 15. märtsil 1995 Islamabadis Pakistanis.
Kaisla tänav
Kaisla tänav on tänav Tallinnas Haabersti linnaosas Tiskre asumis.
Kaisla tänav sai nime 23. veebruaril 2000. Tänava nimi on Vaagi tänava paarisnimi (kaisel on vee- ja sootaim).
Jovana Rapport
pisi|Jovana Rapport (2012)
Jovana Rapport (sünninimi Jovana Vojinović; sündinud 18. veebruaril 1992 Trstenikis Serbias) on serbia maletaja, naiste suurmeister (2009).
Rapport oli kuni 2006. aastani Jugoslaavia Liitvabariigi ja aastatel 2006–2013 Montenegro maletaja. 2013. aastast esindab ta Serbiat.
Karatšun
Karatšun (ukraina keeles Карачун (Карачун-гора)) on mägi Ukrainas Donetski oblastis, umbes 10 km kaugusel Slovjanskist edelas, 10 km kaugusel Kramatorskist põhjas ja 13 km kaugusel Kramatorski sõjalennuväljast põhjaloodes.
Jovana Rapport
Ta tuli 2009. aastal Antalyas Vahemere maade naiste malemeistriks.
Rapport on esinenud viiel naiste maleolümpial (2008–2016) – kolmel korral Montenegro ja kahel korral Serbia naiskonna koosseisus. Kuuel korral on ta mänginud Euroopa võistkondlikel meistrivõistlustel (2007–2015), kus 2015. aastal võitis individuaalse kuldmedali.
Karatšun
Mäe kõrgus on 167,6 meetrit. Mäel asub kriidikarjäär, mäe jalamil voolab Suhhõi Toretsi jõgi.
Tiit Jürna
Õppinud Tallinna 27. Koolis, Tallinna 46. Keskkoolis ja Eesti Riiklikus Kunstiinstituudis, mille lõpetas 1979. aastal disainerina.
Jovana Rapport
Rapport sai FIDE-lt 2008. aastal naiste rahvusvahelise meistri ja 2009. aastal naiste suurmeistri nimetuse.
Ta abiellus 2016. aastal malesuurmeister Richárd Rapportiga.
Tiit Jürna
Kutseline kujundaja 1975. aastast. Tegutseb graafilise kujundaja, raamatukujundaja, plakatikunstniku, ruumikujundaja ja näituste kujundajana. On töötanud KFK ARS disainerina, ARS linnakujundusgrupis, VAAL galeriis (on üks VAAL galerii asutajaid) ja vabakutselisena. 2008. aastast disainibüroo REACTOR disainer.
Karatšun
Türgi keeles on sõna 'karatšun' tähendus "must surm".
Tiit Jürna
Eesti Kunstnike Liidu liige 1983. aastast ja Eesti Disainerite Liidu liige 1989. aastast.
Auhinnad
Võitnud raamatukujunduse auhindu Eesti Rahvusraamatukogus toimuval konkurss-näitusel "Eesti kaunimad raamatud".
Karatšun
2014. aasta 29. mail tulistati mäe ja Kramatorski linna vahel alla valitsusvägede transpordikopter Mi-8. Hukkus vähemalt 12 inimest, teiste seas Ukraina Rahvuskaardi kindralmajor Sergi Kultšõtskõi.
Aastatel 1976–1979 püstitati mäele tele-raadiosaadete edastamiseks 222 meetri kõrgune saatemast. Saatemast varises kokku ööl vastu 2014. aasta 1. juulit pärast mässuliste jõudude järjekordset rünnakut mäel paiknevatele valitsusvägede positsioonidele.
Uku Randmaa
Uku Randmaa (sündinud 6. veebruaril 1963 ) on soolopurjetaja, kes esimese eestlasena purjetas üksinda ümber maakera.
Purjejahil Temptation 3 (Hanse 430) seilav Uku Randmaa alustas teekonda 6. juunil 2010 ning lõpetas 12. juunil 2012. Ta veeteekond algas Tallinnast, jätkus purjetades ümber Islandi, Kanaaridelt ja Roheneemesaartelt üle Atlandi ookeani Panama kanalini, üle Vaikse ookeani, Fidži saartelt Austraalia põhjatipuni, Jõulusaarelt Kookossaarteni, üle India ookeani Hea Lootuse neemeni Aafrika lõunatipus ning sealt tagasi Roheneemesaartele, kus oli täistiiru lõpp.
2018 osales rahvusvahelisel võistlusel GGR ( Golden Globe Race) mille jooksul purjetas esimese eestlasena üksi ilma peatusteta ümber Hea Lootuse neeme, Leeuwini neeme ja Hoorni neeme, tulles võistlusel 17 osavõtja hulgas 3. kohale. Kogu võistlus kestis 252 päeva.
Eesti lipu all on ümber maailma purjetanud üksteist purjekat.
Enn Kärmas
Enn Kärmas (sündinud 3. juuli 1943 Viljandis) on eesti plakati- ja fotokunstnik.
Elukäik
Ta on lõpetanud 1962. aastal Viljandi II Keskkooli. Õppinud Eduard Vilde nimelises Tallinna pedagoogilises Instituudis joonistamise, joonestamise ja tööõpetuse erialal 1962–1967 ning Eesti NSV Riiklikus Kunstiinstituudis graafika erialal 1967–1968. Aastatel 1968–1972 täiendas end Leipzigi Raamatukujunduse ja Graafika Instituudi fotoosakonnas.
Aastatel 1963–1968 oli Kärmas fotograafiaõpetaja Tallinna Pioneeride Palees, 1972–1989 fotograafia õppejõud ERKI-is ja 1989–1994 Tallinna Kunstiülikoolis.
Aive
Aive on eesti naisenimi.
Nime Aive nimepäev on 9. juuli.
2019. aasta 1. jaanuari seisuga oli eesnimi Aive Eestis alla viiel mehel ja 560 naisel.
Lätis oli 2021. aasta 30. juuni seisuga eesnimi Aive 1 inimesel.
1973. aasta autoralli maailmameistrivõistlused
1973. aasta autoralli maailmameistrivõistlused olid autoralli maailmameistrivõistlused 1973. aastal.
Meeskondlikuks maailmameistriks tuli Alpine-Renault.
Pakistani jalgpallikoondis
Pakistani jalgpallikoondis on Pakistani rahvuskoondis jalgpallis.
Pakistan ei ole kunagi jõudnud maailmameistrivõistluste finaalturniirile, kuid on neljal korral võitnud Lõuna-Aasia mängud: aastatel 1989, 1991, 2004 ja 2006.
Aksel Kuuse
Aksel Karl Kuuse (5. september (vkj)/ 18. september 1911 Sipa vald, Kullamaa kihelkond, Läänemaa – 27. aprill 1942 Tšebarkul, Tšeljabinski oblast, Vene NFSV) oli eesti kergejõustiklane (kõrgushüppaja).
Õppis Jakob Westholmi Gümnaasiumis, lõpetas 1933 Kaarli Koguduse Gümnaasiumi, õppis aastatel 1933–1937 Tartu ülikooli loomaarsti-, majandus- ja õigusteaduskonnas. Akadeemiliselt oli ta ÜS Liivika liige.
Osales 1928. aastal esimest korda võistlustel. Ületas 1933. aastal riivates 1.95 (parandas aastaga oma parimat tulemust 12 cm võrra) ning jagas Euroopa hooaja edetabeli 2. ja 3. kohta.
Oli aastatel 1933 ja 1935–1937 Eesti kõrgushüppemeister, sai aastatel 1934 ja 1939 Eesti mängudelt hõbemedali. Parandas 5 korda Eesti rekordit. Kuulus 11 korda Eesti koondisse.
1936. aasta Berliini olümpiamängudel oli ta tulemusega 1.90 jagamas 10.–11. kohta.
Töötas alates 1937. aastast Maapangas. Mobiliseeriti 1941. aastal Punaarmeesse. Pärast 7-kuulist viibimist tööpataljonis saabus märtsis 1942 Tšebarkuli Punaarmee 249. Eesti Laskurdiviisi 917. laskurpolgu formeerimisele, haigestus ja suri kõhutõppe.
Czemierniki
Czemierniki on küla Poolas Lublini vojevoodkonnas Radzyń Podlaski maakonnas, Czemierniki valla halduskeskus. Czemierniki asub Radzyń Podlaskist 12 km lõunas ja Lublini kesklinnast umbes 48 km põhjas.
Czemiernikit on esmamainitud 1325. aastal. Czemierniki sai linnaõigused 1509. aastal, kuid kaotas need 1870. aastal.
Salgamatus
Salgamatus (non-repudiation) on infoturbealane termin, mis märgib sündmusest lahtiütlemise võimatust, näiteks kõrge turvatasemega süsteemis. Vastandmõiste on salgamine (repudiation), mis AKITi järgi on "mingi toimingu sooritamise (või sooritamata jätmise) või selles osalemise valelik eitamine". Salgamatus on seega süsteemi turvaomadus, kus ühelgi osalisel ei õnnestu ühtki toimingut maha salata ega ka vastupidi, väita, nagu väljamõeldud toiming leidnuks aset.
AKITi järgi: "salgamatus on tõendatav eitamatus, mis põhineb süsteemi, teenuse või isiku võimel tõendada väidetava sündmuse või toimingu asetleidmist ja seda tekitanud olemite osalust, sealhulgas ISO/IEC 27000 definitsioon katab vaid osa mõistet: "väidetava sündmuse või toimingu asetleidmise ja seda tekitanud olemite tõendatavus".
Roman Rurua
Roman Rurua (sündinud 25. novembril 1942) on Gruusia rahvusest, endise NSVL maadleja.
Pärast Nõukogude Liidu lagunemist töötas ta Gruusia parlamendis.
Ta on Gruusia Olümpiavõitjate Kogu president.
2010. aastast kuulub ta Fila Hall of Fame'i.
Kotlepi tänav
Kotlepi tänav on tänav Tallinnas Haabersti linnaosas Tiskre asumis.
Kotlepi tänav sai nime 8. detsembril 1995. Tänav on saanud nime Kotlepi talu järgi.
Biograafiad (Gr)
Biograafiad (Gr) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Gr".
Igor Krupenski
pisi|Igor Krupenski (2022) Igor Krupenski (sündinud 23. juunil 1983) on Eesti soojusenergeetik ja tehnikateaduse doktor. Ta on Eesti Inseneride Liidu president.
Drążgów
Drążgów on küla Poolas Lublini vojevoodkonnas Ryki maakonnas Ułężi vallas. Drążgów asub Ułężist umbes 2,5 km kagus, Rykist 15 km idakagus ja Lublini kesklinnast ligikaudu 48 km loodes.
Drążgówil olid linnaõigused aastatel 1544–1820.
Kristeni tänav
Kristeni tänav on tänav Tallinnas Haabersti linnaosas Tiskre asumis.
Kristeni tänav sai nime 8. detsembril 1995. Tänav on saanud nime Kristeni (Kristjani) talu järgi.
Pernik
Pernik on linn Bulgaarias, Perniki piirkonna halduskeskus. Asub Sofiast 25 km edelas.
1949–1962 oli linna nimi Dimitrovo Georgi Dimitrovi auks.
Linn asub Struma jõe kaldal.
Bill Johnson
Bill Johnson; kodanikunimi William Dean Johnson (30. märts 1960 Los Angeles – 21. jaanuar 2016 Gresham, Multnomah' maakond, Oregoni osariik) oli USA mäesuusataja, olümpiavõitja kiirlaskumises (1984).
Maailma karikavõistlustel saavutas ta kolm etapivõitu.
Hoang Thanh Trang
pisi|Hoang Thanh Trang (2013)
Hoang Thanh Trang (sündinud 25. aprillil 1980 Hanois) on vietnami päritolu Ungari maletaja, rahvusvaheline suurmeister (2007).
Hoang hakkas malet mängima neljaaastaselt. 10-aastaselt asus ta koos vanematega elama Ungarisse. Tal on Vietnami ja Ungari kodakondsus. 1998. aastal tuli ta Vietnami esindajana naisjuunioride maailmameistriks ja 2000. aastal Aasia naiste malemeistriks.
2013. aastal võitis ta Belgradis Ungari esindajana Euroopa naiste malemeistri tiitli. Ta on osa võtnud 9 naiste maleolümpiast – Vietnami (1994–2002) ja Ungari (2006–2012) naiskonna koosseisus.
Maailmameistrivõistlused
Hoang mängis naiste maailmameistrivõistlustel. 1995. aastal MM-i tsoonidevahelisel turniiril Chișinăus (52 osavõtjat) jagas ta 17–24. kohta. 2001. aastal MM-i turniiril Moskvas (64 osavõtjat) pääses Hoang teise ringi, kuid kaotas seal Aleksandra Kostenjukile, 2004. aastal MM-i turniiril Elistas kaotas ta teises ringis Tatjana Kossintsevale. 2008. aastal MM-i turniiril Naltšikis võitis ta teises ringis Monika Soćkot, kuid kaheksandikfinaalis kaotas Humpy Konerule. 2010. aastal MM-i turniiril Antakyas kaotas ta teises ringis Katerõna Lagnole ja 2012. aastal MM-i turniiril Hantõ-Mansiiskis kaotas teises ringis Tatjana Kossintsevale. Ka 2018. aastal MM-i turniiril Hantõ-Mansiiskis kaheksandikfinaali ta ei pääsenud, kuna kaotas teises ringis Jekaterina Lagnole.
Hoang sai FIDE-lt 1995. aastal naiste rahvusvahelise meistri, 1995. aastal naiste suurmeistri, 1995. aastal rahvusvahelise meistri ja 2007. aastal rahvusvahelise suurmeistri nimetuse.
Parheelia
pisi Parheelia (kreeka keelest παρά pará – 'kõrval' ja ήλιος hélios – 'päike') ehk kõrvalpäiksed ehk ebapäiksed ehk päikesesapp on halode hulka kuuluv atmosfäärinähtus. Parheelia kujutab enesest Päiksest 22 kraadi paremal, vasakul või mõlemal pool asetsevaid valguslaike. Vaatlejal on seejuures mulje, nagu Päikse kõrval asuks teised, nõrgema valgusjõuga Päiksed.
Parheeliale sarnast atmosfääri valgusnähtust võib täheldada ka Kuu puhul. Kõrvalkuud võib näha teatud valgustugevuse puhul ning üldiselt ainult täiskuuga.
¡Adiós Amigos!
"¡Adiós Amigos!" (1995) on ansambli Ramones neljateistkümnes ja viimane stuudioalbum.
Plaadiümbrise kujundas Kalev Mark Kostabi.
Johannes Otto Eisenschmidt
Johannes Otto Eisenschmidt (ka Hans Otto Eisenschmidt; 23. september 1873 Tartu – 18. september 1936 Königsberg) oli eesti vaimulik.
Õppis Blumbergi elementaarkoolis ja gümnaasiumis Tartus. Tartu Ülikooli usuteaduskonnas õppis ta aastatel 1894–1901. Oli seejärel koduõpetajaks Venemaal. Prooviaastal oli Palamuse Püha Bartholomeuse koguduses. Ordineeriti 6. juunil 1904 õpetajaks.
Oli aastal 1904 Tartu ja Võru praostkonna vikaarõpetaja, aastatel 1904–1905 Järva-Madise Püha Matteuse koguduse vikaarõpetaja, 1905–1906 saksa koguduse vaimulik Viipuris, 1907–1918 luterlik õpetaja Tveri koguduses. Aastatel 1919–1926 oli Kodavere Mihkli koguduse õpetaja, 1926–1934 oli ta Paide Saksa Püha Risti koguduse õpetaja. Paides oli ta veel õpetaja saksa koolis.
Lahkus aastal 1934 Saksamaale (Ida-Preisimaale). Oli aastatel 1934–1935 õpetaja Stallupönenis (praegu Nesterov Kaliningradi oblastis. Aastatel 1935–1936 oli õpetaja Neuhofis Ortelsburgi juures (praegu Nowy Dwór Szczytno juures Warmia-Masuuria vojevoodkonnas Poolas). Suri aastal 1936 Königsbergis (praegu Kaliningrad).